SET เปิดเช้าบวกกลับ 18 จุด นลท.คลายกังวลหลังสหรัฐฯเลื่อนเก็บภาษีสินค้าจีนไป 15 ธ.ค.62
SET เปิดเช้าบวกกลับ 18 จุด นลท.คลายกังวลหลังสหรัฐฯเลื่อนเก็บภาษีสินค้าจีนไป 15 ธ.ค.62
SET เปิดเช้าบวกกลับ 18 จุด นลท.คลายกังวลหลังสหรัฐฯเลื่อนเก็บภาษีสินค้าจีนไป 15 ธ.ค.62
14 ส.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,638.29 จุด บวก 18.06 จุด หรือ 1.11% สูงสุดที่ 1,638.45 จุด ต่ำสุดที่ 1,633.71 จุด มูลค่าการซื้อขาย 4.15 พันล้านบาท
ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยเช้านี้รีบาวด์ขึ้นตามทิศทางเดียวกับตลาดหุ้นในภูมิภาคเอเชียที่เช้านี้ต่างรีบาวด์กันทั่วหน้า ตอบรับการผ่อนคลายสงครามการค้าระหว่างสหรัฐฯ และจีน ภายหลังจากที่สหรัฐฯจะเลื่อนการเรียกเก็บภาษีสินค้านำเข้าจากจีนบางรายการออกไปจนถึงวันที่ 15 ธ.ค.62 ซึ่งส่วนใหญ่ก็เป็นสินค้าประเภทอุปโภค-บริโภค จึงช่วยทำให้บรรยากาศดีในระดับหนึ่ง
ขณะที่ยังต้องจับตาประเด็นประท้วงในฮ่องกง ซึ่งตลาดก็กลัว Action จากจีนอยู่เหมือนกัน  ส่วนประเด็นการเมืองของอาร์เจนตินา สร้างความกังวลปัญหาหนี้สินจะเข้ามาทำให้ตลาดมีความเสี่ยงเพิ่มขึ้น ดังนั้นจริงๆ แล้วตลาดฯยังไม่ได้มีปัจจัยดีจริง ๆ การรีบาวด์ของดัชนีฯจึงน่าจะเป็นลักษณะทางเทคนิค ในแบบ Cover Short เพราะตลาดฯได้ปรับตัวลงไปมากแล้ว และให้ติดตามการทยอยประกาศผลประกอบการของบริษัทจดทะเบียนต่อไป
พร้อมให้แนวรับ 1,612-1,600 จุด ส่วนแนวต้าน 1,632-1,640 จุด